คือฝังยาคุมมาได้ปีกว่าแล้วค่ะแต่มีเพศสัมพันบ่อยมากเกือบทุกวันหลั่งในตลอดตอนนี้ประจำเดือนไม่มา2เดือนแล้วค่ะมีสิทท้องไหมค่ะ
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดถือว่าดีมาก โดยมีโอกาสที่จะเกิดการตั้งครรภ์ได้เพียง 0.05% หรือเท่ากับ 1 ใน 2000 คน หากเทียบกับยาฉีดคุมกำเนิด (ที่ฉีดอย่างถูกต้อง) จะมีประสิทธิภาพประมาณ 0.2% ดังนั้นหากฝังยามาได้ 1 ปีแล้ว โอกาสที่จะเกิดการตั้งครรภ์นั้นถือว่าน้อยอย่างยิ่งสำหรับผลข้างเคียงของยาฝังคุมกำเนิด ที่พบได้บ่อยคือ การมีเลือดออกปริดปรอย ประจำเดือนมาไม่สม่ำเสมอ ประจำเดือนมาบ่อยโดยเฉพาะในช่วง 1 ปีแรก แต่ในบางรายประจำเดือนอาจมาน้อยและอาจขาดหายไปได้ ดังนั้นการที่ประจำเดือนไม่มา จึงน่าจะเป็นผลจากยาฝังคุมกำเนิดมากกว่าการตั้งครรภ์ค่ะ